Այնուհետև դատարան բերվեց ներկայումս կալանքի տակ գտնվող մեկ այլ վկա, ով որպես ընթերակա ներկա է եղել գործով ապացույց ճանաչված ավտոմեքենայի խուզարկությանը։ Ընթերակա Հայկ Սարգսյանը դատարանում հայտարարեց, թե ոչինչ չի հիշում, նույնիսկ չի հիշում՝ արդյո՞ք ներկա է եղել այդ գործողությանը, թե՝ ոչ։ Պաշտպան Լուսինե Սահակյանի հարցերին ի պատասխան ասաց, թե վերջին շրջանում իր կյանքում այնքան բան է կատարվել, որ դա չի կարող հիշել (աշխատել է քրեակատարողական հիմնարկի նախ հացի փռում, այնուհետև որպես անվտանգության աշխատակից, իսկ ներկայումս կալանավոված է):